त्यसकै आधारमा मलाई गिरफ्तार गरियो । निर्मम यातना दिइयो । साढे ३ महिना जेल बसे । त्यो कालो दिन अब जनताका लागि समर्पण गरिसकेको छु । त्यो भित्रको वेदना अहिले ओकल्दिन । शान्तिपूर्ण आन्दोलनकै कुरा गर्दापनि २०४६ सालपछि लामो समय जेल जीवन भोग्ने म पनि एक नेता हो । त्योपनि शासक परिवर्तन, शासन व्यवस्था परिवर्तनकै खातिरको संघर्ष थियो । मुलुक परिवर्तनका लागि सबै दलले गरेको १९ दिने जन–आन्दोलनमा म केन्द्रमा विद्यार्थीको केन्द्रीय आन्दोलन हाँकिरहेको थिए । त्यो जन–आन्दोलनबाट २४० बर्षको तानाशाही शासक फालेर नयाँ शासन व्यवस्था ल्याउन सफल भएका छौ । त्यो आन्दोलनमा विद्यार्थीहरुको तर्फबाट मैले केन्द्रीय आन्दोलनको संयोजन गरिरहेको थिए ।
